XLIII.  Ad Al[defonsum] regem.--Nuntiat quid de consecrando Didaco jam mandaverit.   (Anno 1001, Mart. 25.) [FLOREZ,  España sagrada,  XX, 29.]
P. episcopus, servus servorum Dei, dilecto filio AL. salutem et apostolicam benedictionem.
In autumno praeterito de Compostellani episcopi consecratione petitioni tuae consensimus. Unde te repetito rogare mirati sumus. Quas litteras quia interceptas audivimus, iterum venerabili fratri nostro Magalonensi episcopo litterarum auctoritate praecipimus ut ad eum consecrandum accedat. Quod si forte ipse nequierit, Burgensis aut alius catholicus episcopus advocetur. Datum Laterani VIII Kal. Aprilis.